জানা গেছে, বিজিএফসি এল এর সহকারী ব্যাবস্থাপক সাকিল আহমেদ তাঁর স্ত্রীকে নিয়ে ঢাকা থেকে চট্টগ্রাম গামী তুর্ণানিশিথা ট্রেনে গতকাল রোববার ভোর রাতে এসে ব্রাহ্মণবাড়িয়া রেল ষ্টেশনে নামেন। এর পর রিক্সা যোগে পশ্চিম পাইকপাড়াস্থ বাসার কাছে প্রাণী সম্পদ হাসপাতালের নিকট পৌছুলে ভোর ৪.২৫ ঘটিকায় ছিনতাইকারীরা তাদের বহন করা রিক্সার গতি রোধ করে। এসময় অস্র-শস্রের ভয় দেখিয়ে ছিনতাইকারীরা তাদের যা কিছু আছে দিয়ে দিতে বলে। সাকিল আহমেদ মালামাল দিতে অস্বিকৃতি জানালে ছিনতাইকারীরা তাঁকে দা দিয়ে কুপাতে থাকে। নিরূপায় সাকিল আহমেদ তখন রিক্সা থেকে লাফিয়ে পড়ে বাসার দিকে দৌড়াতে থাকলে ছিনতাইকারীরা তাঁকে পেছন দিক দিয়ে কুপিয়ে পাসহ শরীরের বিভিন্ন স্থানে মারত্মক জখম করে। তাঁর চিৎকারে লোকজন ছুটে আসলে ছিনতাইকারীরা দৌড়ে পালায়। লোকজন আহত অবস্থায় বিজিএফসিএল কর্মকর্তাকে রক্তাক্ত অস্থায় উদ্ধার করে ব্রাহ্মণবাড়িয়া জেলা সদর হাসপাতালে নিয়ে গেলে কর্তব্যরত ডাক্তার তাঁকে দ্রুত ঢাকায় প্রেরণ করেন। খবর পেয়ে পুলিশ ঘটনাস্থল পরিদর্শন করেছে।